jkorsvik/nowiki_second_scrape_merged huggingface dataset:
Johann Christoph Pepusch

Johann Christoph Pepusch (1667–1752) var en tyskfødt komponist, musiker, pedagog og musikkviter som hovedsakelig arbeidet i England.
I vår tid er Pepusch hovedsakelig kjent fordi han bearbeidet og tilpasset populære melodier til John Gays The Beggar's Opera. 


== Liv og virke ==
Johann Christoph Pepusch var sønn av en prest. 14 år gammel fikk han en stilling ved det prøyssiske hoffet. Etter å ha oppholdt seg i Nederland en periode, etablerte han seg i London i 1704, men fortsatte å publisere i Nederland fram til 1718.
I London startet Pepusch som bratsjist, men arbeidet med tiden som komponist, teaterdirektør, musikkteoretiker og organist. I 1710 var han med å grunnlegge Academy of Ancient Music og Madrigal Society, begge organisasjonene egnet seg til utforsking og oppføring av musikk fra forgangne tider, spesielt den elisabethanske tidsalderen. Mellom 1710 og 1730 publiserte Pepusch et stort antall egne verk. I 1713 fikk han et doktorat i musikk ved University of Oxford. Verkfortegnelsen hans omfatter komposisjoner av alle tidens former: kammersonater for en mengde forskjellige instrumenter, sanger, kantater, symfonier og operaer.
De siste tiårene av sitt liv konsentrerte Pepusch seg om studier av fortidens musikk.
Pepusch hadde venner og elever blant de fremste av tidens musikere, eksempelvis William Boyce, John Travers, Johan Helmich Roman og Benjamin Cooke. Det er ikke minst Pepusch' fortjeneste at England ble et forskningssted for tidligmusikk på en tid da man i Europa nesten utelukkende spilte musikk fra det sene 1700- og tidlige 1800-tallet.


== Kilder ==
(de) Marion Brück: «Pepusch, Johann Christoph.» I Neue Deutsche Biographie (NDB). Bind 20, Duncker & Humblot, Berlin 2001, ISBN 3-428-00201-6, s. 178–180 (digitalisering).
(de) Hans Michael Schletterer: «Pepusch, Johann Christoph». I Allgemeine Deutsche Biographie (ADB). Bind 25, Duncker & Humblot, Leipzig 1887, s. 365–372. ((de) se korrektur til bind XXV: «Pepusch, Johann Christoph». I Allgemeine Deutsche Biographie (ADB). Bind 25, Duncker & Humblot, Leipzig 1887, s. 797 f.).


== Referanser ==


== Litteratur ==
Arthur V. Berger: The Beggar's Opera, the Burlesque, and Italian Opera. In: Music & Letters. Vol. 17, Nr. 2, ISSN 0227-4224, S. 93–105.
Charles Burney: A General History of Music. 4 bind. Robson u. a., London 1776–1789.


== Eksterne lenker ==
(en) Johann Christoph Pepusch – kategori av bilder, video eller lyd på Commons 
(en) Johann Christoph Pepusch – galleri av bilder, video eller lyd på Commons 
(en) Johann Christoph Pepusch på Internet Movie Database 
(no) Johann Christoph Pepusch hos Sceneweb 
(de) Verk av og om Johann Christoph Pepusch i katalogen til det tyske nasjonalbiblioteket
(en) Fritt tilgjengelige noter av Johann Christoph Pepusch i International Music Score Library Project
Schillertheater

Schillertheater er en teaterbygning i ortsteilen Charlottenburg i Berlins bydel Charlottenburg-Wilmersdorf. Bygningen ligger i Bismarckstraße 110, i nærheten av Ernst Reuter-plass. 
I 1920-årene var den daværende bygning spillested for det prøyssiske statsteater i Berlin. Under andre verdenskrig ble teatret fullstendig ødelagt. En ny bygning ble oppført i 1951, og denne tjente helt til 1993 som spillested for (Vest-)Berlins statsteater (Staatliche Schauspielbühnen Berlin). I 1993 ble statsteatret nedlagt av økonomiske grunner. Bygningen blir idag delvis brukt som utleiescene og var fra høsten 2010 til sommeren 2017 spillested for Staatsoper Unter den Linden, mens operaens lokaler på Unter den Linden ble pusset opp.Arkitekter ved gjenoppbyggingen i 1951 var Heinz Völker og Rolf Grosse. Glassvinduet i teatrets frontside er utført av Ludwig Peter Kowalski.


== Galleri ==


== Referanser ==


== Eksterne lenker ==
Berlins liste over kulturminnesmerker
Liberal Arts

Liberal Arts er en amerikansk dramakomedie fra 2012. Filmen er skrevet og regissert av Josh Radnor, og har Radnor selv og Elizabeth Olsen i hovedrollene.


== Handling ==
35-årige Jesse (Josh Radnor) jobber med collegeinntak og har litteratur og språk som sin store hobby. Han er nylig singel og er ikke tilfreds med hverken karrieren eller livet generelt. Han savner tiden da han selv gikk på college. Da han blir invitert til pensjonsfesten til sin gamle professor, Peter Hoberg (Richard Jenkins), møter og faller han for den seksten år yngre collegestudenten Zibby (Elizabeth Olsen), datteren til et par av Peters venner. De oppdager at de har mye til felles og at de ser etter mange av de samme tingene i livet.
Det meste ligger til rette for et seriøst forhold, og når han drar forblir de pennevenner. Så når Zibby endelig ber ham om å komme tilbake og starte et forhold med henne, aksepterer han naturligvis. Men han begynner også å stille spørsmål ved det moralske - burde han være sammen med en kvinne som er seksten år yngre enn seg selv?


== Rolleliste ==
Josh Radnor som Jesse Fisher
Elizabeth Olsen som Zibby
Richard Jenkins som Professor Peter Hoberg
Allison Janney som Professor Judith Fairfield
Elizabeth Reaser som Ana
Zac Efron som Nat
John Magaro som Dean
Kate Burton som Susan
Robert Desiderio som David
Kristen Bush som Leslie
Ali Ahn som Vanessa
Ned Daunis som Eric
Gregg Edelman som Robert


== Eksterne lenker ==
(en) Liberal Arts på Internet Movie Database 
(da) Liberal Arts i Danmark Nationale Filminstitut 
(fr) Liberal Arts på Allociné 
(nl) Liberal Arts på MovieMeter 
(en) Liberal Arts på AllMovie 
(en) Liberal Arts på Rotten Tomatoes 
(en) Liberal Arts på Metacritic 
(en) Liberal Arts på Box Office Mojo
Kim Yoon-ok

Kim Yoon-ok (hangul: 김윤옥, hanja: 金潤玉, romanisering: Kim Yun'ok, revidert romanisering: Gim Yun-ok, født 26. mars 1947 i Jinju i Sør-Gyeongsang) er en sørkoreansk filantrop. Hun var Sør-Koreas førstedame 2008–2013, i egenskap av å være gift med daværende president Lee Myung-bak.
Familien hennes driver et entreprenørfirma i Daegu. Etter eksamen ved en pikeskole i Daegu i 1966 tok hun bachelorgrad i helseutdannelse og ledelse ved Ewha kvinneuniversitet i Seoul i 1970. Hun har siden gjennomgått ulike ledelsesprogrammer for kvinner. I 2011 ble hun president i alumniorganisasjonen for topplederprogrammet for kvinner ved Yonsei-universitetet. Hun har vært involvert i veldedig arbeid.
Hun har vært gift med Lee Myung-bak siden 1970, og har en sønn og tre døtre med ham. Ekteparet er presbyterianske kristne.


== Eksterne lenker ==
(en) Kim Yoon-ok – kategori av bilder, video eller lyd på Commons 
«First Lady Kim Yoon-ok» (engelsk). Cheongwadae. Arkivert fra originalen 27. september 2011.
Nini Bakke Kristiansen

Nini Bakke Kristiansen (født 20. november 1996) er en norsk skuespiller. Hun spilte tolv år gammel rollen «Rikke» i filmen Asfaltenglene (2010), og deltok i TV-serien Erobreren. 
Hun begynte på teater allerede som niåring, og fikk en del mindre roller ved Drammen Teater. Hun har gått på Drammen videregående skole.


== Referanser ==


== Eksterne lenker ==
(en) Nini Bakke Kristiansen – kategori av bilder, video eller lyd på Commons 
(en) Nini Bakke Kristiansen på Internet Movie Database 
(en) Nini Bakke Kristiansen på AllMovie 
(en) Nini Bakke Kristiansen hos The Movie Database
Kütahya

Kütahya er en by vest i Tyrkia med 240 000 innbyggere, ved elva Porsuk, 969 meter over havet. Byen er administrasjonssenter i Kütahya (provins) og ligger 120 km sørøst for Bursa. 
Regionen har store områder med slakke bakker med jordbruksland som ender opp i høye fjellrygger i nord og vest. 
Det greske navnet var Kotyaion, latinisert i romertida til Cotyaeum. Byen var i mellomalderen det viktigste senteret for keramisk industri i Det osmanske riket, og har flere moskeer og andre minnesmerker fra 1400–1600-tallet. 


== Klima ==
Kütahya har et kontinentalklima, med kalde og snørike vintrer og varme og tørre somrer. Regn er vanligst om våren og høsten. 


== Referanser ==


== Eksterne lenker ==
(tr) Offisielt nettsted 
(en) Kütahya – kategori av bilder, video eller lyd på Commons 
(en) Kütahya – galleri av bilder, video eller lyd på Commons
Semjon Tsjernetskij

Semjon Aleksandrovitsj Tsjernetskij (russisk: Семён Александрович Чернецкий) var en russisk/sovjetisk komponist og dirigent. Han ble født 24. oktober 1881 i Odessa og døde 13. april 1950 i Moskva. I ung alder lærte han å spille både piano, trombone, trompet og fiolin. Mellom 1911 og 1917 studerte han ved Petrograd musikkonservatorium med fordypning i trombone, dirigering og komponering. I februar 1918 ble han ansatt i Den røde armé med spesialfelt korpsmusikk. Mellom 1924 og 1949 var han generalinspektør for Sovjetunionens militærorkestre og nådde til slutt generalmajors grad. 
Tsjernetskij komponerte mange marsjer, de fleste hadde - særlig under andre verdenskrig - patriotiske og militære titler som «Saljut Moskvi» (Hyllest til Moskva), «Marsj Tankistov» (Stridsvognstyrkenes marsj), «Marsj Gerojam Stalingrada» (Stalingrads helter) og «Marsj Artilleristov» (Artillerisoldatenes marsj). Som øverste sjef for Sovjetunionens militære musikkorps definerte han standardbesetning for disse. Dette gjorde at sovjetiske militærkorps - i motsetning til de fleste andre europeiske militærkorps - hadde tenorhorn, men ikke saksofoner og fagotter frem til 1980-tallet.


== Referanser ==


== Kilder ==
Patrick Christopher Murphy: Sociocultural Perspectives on the Wind Orchestra Music of Boris Kozhevnikov (ProQuest 2008) ISBN 0549807438
Find a Grave: Semyon Alexandrovich Chernetsky Besøkt 1. januar 2016
World Military Bands: Influential Musician ABC (Chernetsky) Arkivert versjon av original Besøkt 1. januar 2016
SheetmusicDB: Semyon A. Tschernetsky Besøkt 1. januar 2016


== Eksterne lenker ==
(en) Semyon Tchernetsky – kategori av bilder, video eller lyd på Commons 
(en) Чернецкий Семён Александрович – galleri av bilder, video eller lyd på Commons
Çorum

Çorum er en by nord i Tyrkia og administrasjonssenter i Çorum (provins) i Tyrkia. Çorum ligger i innlandet sentralt i Svartehavsregionen i Tyrkia, om lag 244 km fra Ankara og 608 km fra Istanbul. Byen ligger 801 meter over havet og har omkring 220 000 innbyggere.
Çorum er hovedsakelig kjent for de arkeologiske funn fra Frygia og hettittene, varme kilder og en lokal tørket kikert nasjonalt kjent som leblebi.


== Klima ==
Çorum har et typisk kontinentalklima med varme, tørre somrer og kalde, snørike vintrer, og milde til kjølige vårer og høster med lett regn. 


== Referanser ==


== Eksterne lenker ==
Styresmaktene sin nettside
Çorlu

Çorlu  er en by nordvest i Tyrkia i det indre av Øst-Trakia. Byen ligger i provinsen Tekirdağ. Byen er et industrisenter under raskt utvikling på en slette ved siden av Europavei 80 mellom Istanbul og den tyrkiske grensen til Hellas og Bulgaria. Byen har omkring 225 000 innbyggere. 


== Referanser ==


== Eksterne lenker ==
Offisielt nettsted 
(en) Çorlu – kategori av bilder, video eller lyd på Commons
Karl Grevstad

Karl Grevstad (født 8. oktober 1900 i Ålesund, død 26. september 1975) var en norsk arkitekt og professor. Han var spesielt aktiv i Oslo i perioden 1936-1948, hvorpå han var professor i byggekunst ved NTH, fra 1948 til 1970. (NTH er fra 1996 del av NTNU).
Grevstad tok sin utdannelse ved NTH, og var ferdig utdannet arkitekt i 1925. De første årene etter eksamen arbeidet han ved ulike arkitektkontor, men i 1936 etablerte han egen praksis, etter å ha vunnet 1. premie i arkitektkonkurransen om Riksthospitalets nybygg i Oslo. Han arbeidet mest med større kontorbygg og sykehus.   
Fra 1940 var han professor Sverre Pedersens medarbeider på Brente steders regulerings reguleringsplan for Elverum. Han tegnet Metodistkirken i Molde i Elvegata i 1947, og Nordlandssykehuset i Bodø i 1953.  
I perioden 1948–1962 var han professor i Byggekunst IV ved NTH.   
Han deltok i flere arkitektkonkurranser, og mottok en rekke premier. De første prisene fikk han i 1931 i Arbeiderbladets konkurranse om småhus.Blant hans arbeider er Sogn yrkesskole i 1958-63 (med Sverre Aasland), Rikshospitalets nybygg i Oslo, Stavanger Tinghus, og Sentralbyggene på NTH i Trondheim. Han tegnet også Bodø og Sandnessjøen sykehus og Regionsykehuset i Trondheim, som ble revet i 2011.   
Grevstad ble i 1954 utnevnt til ridder av 1. klasse av St. Olavs Orden.


== Referanser ==


== Kilder ==
Liste over gjenreisningsarkitekter fra Nasjonalt Senter for Gjenreisingsarkitektur
Moen, Leif Olav (1975). «Karl Grevstad». Arkitektnytt: 386.  (Nekrolog)
N.N. (29. september 1975). «Karl Grevstad» I: Aftenposten, s. 15. (Nekrolog)
Kırıkkale

Kırıkkale er administrasjonssenter i Kırıkkale (provins) i Tyrkia. Byen ligger 80 km øst for Ankara. Byen har omkring 190 000 innbyggere. 
Byen ligger ved jernbanen mellom Ankara og Kayseri nær elva Kızıl sentralt i Tyrkia. Byen var tidligere en landsby men vokste raskt da det ble bygd stålverk ved byen i 1950-åra. Stålverket er av de største i landet. 
Kırıkkale universitet ligger i byen. 


== Klima ==
Kırıkkale har et kontinentalklima og halvtørt klima, med kalde og snørike vintrer og varme og tørre somrer. Det er mest vanlig med regn om våren og høsten.
Klaus Torgård

Klaus Konrad Torgård (født 18. april 1907, død 11. juni 1978) var rektor ved Oslo Yrkesskole, og senere Sogn videregående skole, fra 1947 til 1974.
I 2002 ble Klaus Torgårds vei navngitt etter rektoren. Veien løper nord for Sogn videregående skole, mellom Torgny Segerstedts vei og Sognsveien.


== Referanser ==


== Eksterne lenker ==
Sognhistorielag.no om Klaus Torgårds vei
Aksaray

Aksaray er en by i Sentral-Anatolia i Tyrkia og det administrative senteret i Aksaray (provins). Byen har omkring 170 000 innbyggere.
Byen var et viktig stoppested langs Silkeveien som krysset gjennom Anatolia. 


== Klima ==
Aksaray har et halvtørt klima med kalde vintrer og lange, varme og tørre somrer. Det kommer mest regn på våren. 


== Referanser ==


== Eksterne lenker ==
(tr) Offisielt nettsted 
(en) Aksaray – kategori av bilder, video eller lyd på Commons 
(en) Aksaray – galleri av bilder, video eller lyd på Commons
Isparta

Isparta er en by vest i Tyrkia og administrasjonssenter i Isparta (provins). Byen har omkring 225 000 innbyggerer og ligger 1035 meter over havet. Kallenavnet til byen er Rosenes by. 
Hovednæringa til Isparta er produksjon av rosenolje og handlaga tepper og silke. Turisme er også en økende næring. Byen har et universitet og det lokale fotballaget i byen hiter Ispartaspor.
Det er flere gamle moskeer i byen. Byen har et stort bibliotek med håndskrivne manuskript og et arkeologisk museum med myntsamling. 


== Klima ==
Isparta har et halvtørt klima med kalde, snørike vintrer og varme, tørre somrer. 


== Referanser ==


== Eksterne lenker ==
(tr) Offisielt nettsted 
(en) Isparta – kategori av bilder, video eller lyd på Commons 
(en) Isparta – galleri av bilder, video eller lyd på Commons
İnegöl

İnegöl er en by i provinsen Bursa i Tyrkia. Byen har omkring 280 000 innbyggere (2012). İnegöl er et av sentrene for tyrkisk møbelindustri og er kjent for kjøttbollene İnegöl Köftesi.
Tekirdağ

Tekirdağ (i antikken Bisanthi, gammelgresk Βισάνθη eller Βυσάνθη), er en by i Tyrkia. Byen er en del av regionen som historisk sett har blitt kalt Øst-Trakia. Tekirdağ er administrasjonssenter i Tekirdağ (provins). Byen har omkring 140 000 innbyggere.


== Klima ==
Tekirdağ har ei blanding mellom middelhavsklima og fuktig subtropisk klima. Somrene er lange, varme og fuktige mens vintrene er kjølige og våte. Det er forholdsvis vanlig med snø mellom desember og mars, gjerne ei uke eller to om gangen.


== Referanser ==


== Eksterne lenker ==
(tr) Offisielt nettsted 
(en) Tekirdağ – kategori av bilder, video eller lyd på Commons 
 Tekirdağ hos Wikivoyage
Tekirdağ bildegalleri
Darıca

Darıca er en by og et distrikt i Kocaeli (provins) i Marmararegionen i Tyrkia. Byen var tidligere en del av distriktet Gebze fram til 2008. 
Darica har fått navn etter Darıcaborgen, som bare har ett tårn. Byen har omkring 150 000 innbyggere. Byen ligger 38 km fra İstanbul, 10 km fra Sabiha Gokcen lufthavn og bare 50 km fra Atatürk internasjonale lufthavn.
Gölcük Kocaeli

Gölcük er en by og et distrikt i Kocaeli (provins) i Marmararegionen i Tyrkia. Byen ligger på nordsida av Armutluhalvøya ved kysten av Marmarahavet og sør for provinsen.
Jordskjelvet i Izmit i 1999 skjedde i dette distriktet. En av marinebasene til Den tyrkiske marinen ligger i Gölcük. Det samme gjør også bilfabrikken Ford Otosan.


== Eksterne lenker ==
Offisielt nettsted
Kortbaneløp på skøyter under Vinteruniversiaden 2011

Kortbaneløp ved Vinteruniversiaden 2011 ble arrangert i Ice Skating Hall ved Atatürk universitet i Erzurum, Tyrkia i perioden 28. januar til 30. januar 2011.


== Program ==


== Medaljeoversikt ==


== Resultater ==


=== Herrer ===
Løpere i kursiv deltok ikke i finalen, men i innledende runder, og fikk sin medalje.


=== Damer ===
Løpere i kursiv deltok ikke i finalen, men i innledende runder, og fikk sin medalje.


== Referanser ==


== Eksterne lenker ==
(en) International University Sports Federation – Short Track Speed Skating på www.fisu.net
(en) 25th Winter Universiade – Short Track Results på www.fisu.net
(en) 25th Winter Universiade 1500 m and Relay, Erzurum, TUR,live, 28.01. - 28.01.2011 på www.shorttracklive.info
(en) 25th Winter Universiade 500 m, Erzurum, TUR, live, 29.01. - 29.01.2011 på www.shorttracklive.info
(en) 25th Winter Universiade 1000 m, Erzurum, TUR, live, 30.01. - 30.01.2011 på www.shorttracklive.info
Ayvalık

Ayvalık  (gresk: Kydonies eller Αϊβαλί: Aivali) er en by og et distrikt i provinsen Balıkesir i Marmararegionen i Tyrkia. Byen ligger 10 meter over havet og hadde 37 197 innbyggere på slutten av 2012. Distriktet hadde til sammen 64 153 innbyggere i 2012 og et areal på 265,37 kvadratkilometer.Byen ligger midt i mot Mytilene (Lesbos) der den greske kvinnelige viselyriker Sapfo (attisk gresk: Σαπφώ, Sappho, aiolisk gresk: Ψάπφω, Psapphο) ble født. Ayvali vokste frem og utviklet seg takket være det handelsprivilegium - en slags virtuell autonomi -  som ble gitt til byen av den osmanske admiral Cezayirli Hasan Pasa, men tapte i betydning da den tidligere dominerende greske befolkningen ble fordrevet tidlig på 1900-tallet.


== Referanser ==


== Eksterne lenker ==
Offisielt nettsted 
(en) Ayvalık – kategori av bilder, video eller lyd på Commons 
www.ayvalik.bel.tr
Balya

Balya er en by og et distrikt i provinsen Balıkesir i Marmararegionen i Tyrkia. Byen ligger 225 meter over havet og hadde 1 700 innbyggere på slutten av 2012. Distriktet hadde til sammen 14 273 innbyggere i 2012 og et areal på 935,59 kvadratkilometer.


== Referanser ==


== Eksterne lenker ==
www.balya.bel.tr
www.balya.gov.tr
Bandırma

Bandırma er en by og et distrikt i provinsen Balıkesir i Marmararegionen i Tyrkia. Byen ligger 20 meter over havet og hadde 122 010 innbyggere på slutten av 2012. Distriktet hadde til sammen 139 874 innbyggere i 2012 og et areal på 713,38 kvadratkilometer.


== Referanser ==


== Eksterne lenker ==
www.bandirma.bel.tr
www.bandirma.gov.tr
Barbara Longhi

Barbara Longhi (1552–1638) var en italiensk ikonograf fra motreformasjonen.


== Liv og virke ==
Barbara Longhi og broren Francesco fikk opplæring av faren Luca Longhi i familiens malerverksted.
Bare femten verk er så langt bekreftet av Longhi, av dem er tolv framstillinger av jomfru Maria med barnet. Kun få bilder er datert/signert.
Longhis bilder er enkle i komposisjonen og med en raffinert palett, i samsvar med motreformasjonens krav. Til forskjell fra farens store alterbilder er verkene hennes ganske små, hun søkte et empatisk uttrykk og unnvek trenden med store bibelske scener.Longhi var påvirket av Rafael, Correggio, Parmigianino, Marcantonio Raimondi og Agostino Veneziano. Den internasjonale suksessen til Sofonisba Anguissola kan også ha vært en inspirasjonskilde. Fra disse forbildene utviklet hun sin egen stil, eksempelvis en forfinet gjengivelse av trekk som jomfru Marias hals og armer, og bruken av en varm og raffinert palett. Hun kombinerte den tradisjonelle komposisjonen med en følelsesmessig intensitet og innovativ kolorering."Longhis mest produktive periode lå sannsynligvis mellom 1590 og 1605. Hun bodde hele livet i Ravenna.


== Referanser ==


== Litteratur ==
Christina Haberlik, Ira Diana Mazzoni: 50 Klassiker – Künstlerinnen, Malerinnen, Bildhauerinnen und Photographinnen. Gerstenberg, Hildesheim 2002, ISBN 978-3-8067-2532-2
Cheney, Liana De Girolami (2001).  Delia Gaze, red. Concise Dictionary of Women Artists. Taylor & Francis. ISBN 978-1-57958-335-4. Besøkt 16. juni 2013. 
Uglow, Jennifer S.; Hendry, Maggy (1999). The Northeastern Dictionary of Women's Biography. UPNE. ISBN 978-1-55553-421-9. Besøkt 16. juni 2013. 


== Eksterne lenker ==
(en) Barbara Longhi – kategori av bilder, video eller lyd på Commons
Norge på tvers

Norge på tvers er en fjelltur som går gjennom Nord- og Sør-Trøndelag og følger 63°-breddegraden i omtrent 138,5 km. Den krysser Norge fra vest til øst der den starter ved sjøkanten i Stjørdal og følger deretter løypenettet inn i Skarvan og Roltdalen nasjonalpark og Sylan til den krysser grensen til Sverige ved Sylsjøen. På vei treffes på en rekke turisthytter, i rekkefølgen Kvitfjellhytta, Prestøyhytta, Schulzhytta, Ramsjøhytta, Storerikvollen og Nedalshytta. Fjellturen passerer flere høye fjellmassiv, deriblant Skarvan (1171 moh.), Fongen (1441 moh) og Sylmassivet (1762 moh.).
Fra 2010 begynte Trondhjems Turistforening å registrere alle som har gjennomført turen.Navnet henspiller på den velkjente og krevende turen Norge på langs.


== Referanser ==


== Eksterne lenker ==
Norge på tvers' offisielle hjemmeside
Ut.no: Norge på tvers
Bigadiç

Bigadiç er en by og et distrikt i provinsen Balıkesir i Tyrkia. Byen ligger 160 meter over havet og hadde 17 226 innbyggere på slutten av 2012. Distriktet hadde til sammen 49 174 innbyggere i 2012 og et areal på 1 028,50 kvadratkilometer.


== Referanser ==


== Eksterne lenker ==
www.bigadic.bel.tr
www.meb.gov.tr
Burhaniye

Burhaniye er en by og et distrikt i provinsen Balıkesir i Tyrkia. Byen ligger 12 meter over havet og hadde 41 918 innbyggere på slutten av 2012. Distriktet hadde til sammen 52 787 innbyggere i 2012 og et areal på 279,96 kvadratkilometer.


== Referanser ==


== Eksterne lenker ==
www.burhaniye.bel.tr
www.burhaniye.gov.tr
Arkitekturåret 1913

Arkitekturåret 1913 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1913.


== Byggverk ==

1. februar – Grand Central Terminal, ombygget, gjenåpner i New York City, USA.
24. april – Woolworth Building åpner i New York City, USA, designet av Cass Gilbert; den høyeste bygningen i verden til da.
Sinaia jernbanestasjon i Sinaia, Romania.
City Federal Building i Birmingham, Alabama, den høyeste bygningen i Alabama inntil 1969.
Union Buildings, Pretoria, Unionen Sør-Afrika, av Herbert Baker, fullføres.


== Priser ==
Royal Gold Medal – Reginald Blomfield.
Prix de Rome : Roger Seassal premier grand prix, Gaston Castel second grand prix.


== Fødsler ==
20. mai – H. T. Cadbury-Brown, britisk arkitekt (død 2009)
13. juni – Manfred Lehmbruck, tysk arkitekt (død 1992)
22. juni – Ole Hagen, dansk arkitekt (død 1984)
13. juli – Bertrand Goldberg, arkitekt fra USA (død 1997)
31. juli – Jacques Moeschal, belgisk arkitekt og billedhugger (død 2004)
8. august – Jean Duthilleul, fransk arkitekt (død 2010)
4. september – Kenzō Tange, japansk arkitekt (død 2005)
20. oktober – Alejandro de la Sota, spansk arkitekt (død 1996)
27. oktober – Rolf Jährling, tysk kunsthandler og arkitekt (død 1991)
2. november – Erik Rasmussen (død 1998)


== Dødsfall ==
1. april - Otto March, tysk arkitekt (født 1845)
27. april - Gabriel von Seidl, tysk arkitekt (født 1848)
3. juli – Vilhelm Petersen, dansk arkitekt (født 1830)
8. november – John Belcher, engelsk arkitekt (født 1841)
28. november – George B. Post, arkitekt fra USA (født 1837)